कात्तिक १७ गतेदेखि देशभर रिलिज हुने फिल्म ‘फाटेको जुत्ता’ ले दर्शकहरुलाई फाटेको जुत्ताको फोटो पठाए नयाँ जुत्ता उपहार दिने योजना ल्याएको छ । फिल्मको प्रचार–प्रसार गर्ने क्रममा निर्माण पक्षले फाटेको जुत्ताको फोटो फेसबुकमा अपलोड गरेर ट्याग गर्ने २ सय ५० जनालाई नयाँ जुत्ता प्रदान गर्ने योजना ल्याएको बताइएको छ ।
फाटेको जुत्ताको फोटो आफ्नो फेसबुकमा अपलोड गरेर ट्याग गर्ने व्यक्ति मध्ये गोलाप्रथाबाट छानेर प्रत्येक हप्ता २ सय ५० जनालाई नयाँ जुत्ता घरमा नै पुर्‍याइदिने जानकारी गराइएको छ ।
अर्जुन कुमारको निर्माणमा बनेको ‘फाटेको जुत्ता’लाई निर्देशक निकेश खड्काले निर्देशन गरेका छन भने फिल्ममा प्रियंका कार्की, सौगात मल्ल, कामेश्वर चौरासिया को मुख्य भुमिका रहेको छ । न्युज अफ नेपाल डट कमबाट ।
मंसिर -२०, दोस्रो चरणअन्तर्गत मंसीर २१ गते (बिहीबार) हुने प्रदेशसभा र प्रतिनिधिसभा निर्वाचनका लागि आज मध्यराति १२ बजेदेखि यातायात बन्द हुने भएको छ । सरकारले मध्यराति १२ बजेअघि नै आफ्नो गन्तव्यमा पुग्न सबै सवारी चालकलाई आग्रह गरेको छ । गृहमन्त्रालयका अनुसार दोस्रो चरणअन्तर्गत भोली मतदान हुने ४५ जिल्लामा गाडी चलाउन पाइने छैन । मतदान हुने दिन बेलुका सात बजेसम्मका लागि यातायातमा रोक लगाइएको गृह मन्त्रालयले जनाएको छ ।
भोली मतदान हुने जिल्लामा एम्बुलेन्स, दमकल, खानेपानी बोकेको ट्याङकर, दूरसंचार सेवा, शव बहान, अस्पताल सेवा र विद्युत सेवा लगायतका सवारी साधन सञ्चालनमा हुनेछ । त्यस्तै सुरक्षा निकायका गाडी र चुनावी प्रयोजनको लागि सवारी पास लिएका गाडीहरु सञ्चालन हुनेछन् । माथिका अत्यावश्यक बाहेकका अन्य गाडी चलाउन रोक लगाइएको गृह मन्त्रालयले जनाएको छ ।